Nick Adams-historiene

Nick Adams-historiene (engelsk The Nick Adams Stories) er en novellesamling av den amerikanske forfatteren Ernest Hemingway. Samlingen består av 24 noveller skrevet i perioden mellom begynnelsen av 1920-tallet og 1933, der novellen «Morderne» er den mest kjente. Novellesamlingen er betegnet som noe av det beste han har skrevet, der han viser "Hemingway-stilen" med sine korte og klare setninger holdt i et tøft og stramt språk.

 Om Nick Adams-historiene  

 Planla Hemingway en roman om Nick Adams? 
Mange har spekulert på om Hemingway noen gang hadde planer om å lage en roman om sitt alter ego Nick Adams, og mye kan tyde på at han hadde dette i tankene. Ett eksempel er at de 25 novellene om Nick Adams strekker seg fra han var liten gutt og vokste opp på farens gård, til han i moden alder tenker gjennom det han har opplevd gjennom livet. Men det er også mye som tyder på at han ikke hadde planer om en Nick Adams-roman, siden hver eneste novelle er en avsluttet historie, og mange har påpekt at Hemingway var på sitt beste i novellene.

 Handling  

«Nick Adams-historiene» handler om legesønnen Nick Adams' liv og utvikling, og vi møter han som barn, ungdom og godt voksen. Vi følger han i ulike situasjoner, bl.a. som soldat, storviltjeger, dyphavfisker, krigsreporter, forfatter og far, samt ser hvordan hans holdninger, erfaringer og det han ser og opplever bygger og utvikler han opp til den mannen han kommer til å bli. Alt blir skildrer gjennom en tredje person og Nick Adams.

 Tolkning 

Novellene oppfattes av mange som delvis selvbiografiske, i og med at det er mange likhetstrekk mellom Ernest Hemingway og hans litterære figur Nick Adams. Tydeligst ser man det av deres yrker og interesser. Den norske utgaven av novellesamlingen har et bilde på forsiden av Ernest Hemingway som ung gutt.

 I Norge 
I Norge ble samlingen første gang utgitt i 2000 på Gyldendal Norsk Forlag i Peter Magnus og Dag Heyerdahl Larsen oversettelse. Novellene er dessuten samlet i Kort fortalt : Hemingways noveller i samling fra 2004 og Noveller i samling fra 2005.

Peter Magnus og Dag Heyerdahl Larsen stod sammen for nyoversettelsem i 2000. De valgte å følge originalteksten:

Gunnar Larsens tidligere oversettelse (trykt i Gyldendals Lanterne-serie i 1962) var derimot opptatt av å bevare den korthogde knappheten som var Hemingsways varemerke. Her nærmes jages handlingen fremover, med fynd og klem. Samme avsnitt ser slik ut hos Gunnar Larsen:
{{Sitat|I gamle dager var Hortons Bay trelastby. Ingen unngikk lyden fra de store maskinsagene i sagbruket nede ved sjøen. men så var det slutt på tømmeret. Seilskutene ankret opp på bukta og tok med seg all trelasten som hadde stablet seg opp. Rubb og rake tok de med.}}

 Noveller 

Tre skudd
Indianerleir
Doktoren og dokterens kone 
Ti indianere
Indianerne dro sin vei
Verdens lys
Slåsskjempen
Morderne
Verden slik den en gang var
Over Mississippi 
Natt før landgang 
«Nick satt lent opp mot kirkeveggen...»
Nu lukker seg mitt øye 
Slik kan det jo ikke gå med deg 
I et annet land 
Big Two-Hearted River I
Big Two-Hearted River II
Slutten på noe 
Tredøgns-stormen
Sommergjester 
Bryllupsdag
Om å skrive
Idyll i Alpene
Skitur
Fedre og sønner

 Filmer 

Robert Siodmak: The Killers (1946). Phil Brown som Nick Adams. The World of Nick Adams (TV-serie) (1957).
Martin Ritt: Hemingway's Adventures of a Young Man'' (1962). Richard Beymer som Nick Adams.

Kategori:Ernest Hemingway
Kategori:Noveller fra USA
Kategori:Oppvekstnoveller